proxectonos/corpus_dominio_legal_administrativo_tmp huggingface dataset:
10/11/2010 | Administración LocalMunicipal
Fisterra
Orzamento

EDICTO Aprobado inicialmente polo Pleno da corporación municipal, en sesión celebrada o día 2 de novembro de 2010, o presuposto xeral para o exercicio económico de 2010, o cadro de personal e relación de postos de traballo, en cumprimento do que dispón o artigo 150.1 da Lei 39/88 de 28 de decembro, exponse ó público na Secretaría do Concello polo prazo de quince días hábiles (15), contados a partir do día seguinte ó da súa publicación no Boletín Oficial da Provincia, co fin de que durante o mesmo poidan formularse as reclamacións que se consideren pertinentes, que deberán ser dirixidas ó Sr. alcalde-presidente. Fisterra, a 3 de novembro de 2010. ALCALDE-PRESIDENTE José Manuel Traba Fernández
10/11/2010 | Administración LocalMunicipal
Valdoviño
Aprobación provisional de ordenanzas fiscais 2011

O Pleno da Corporación de Valdoviño, en sesión de data 29 de outubro de 2010, aprobou provisionalmente o expediente de modificación das ordenanzas fiscais seguintes para o vindeiro ano 2011: - Ordenanza fiscal reguladora da taxa polo suministro de auga a domicilio. - Ordenanza fiscal reguladora da taxa pola rede de sumidoiros. Segundo o previsto nos artigos 49 da Lei 7/1985, reguladora das Bases de réxime local e 17 do RD 2/2004, de 5 de marzo, polo que se aproba o Texto refundido da lei reguladora das facendas locais, sometese o expediente a información pública polo prazo de trinta días hábiles, a contar dende o día seguinte ó da inserción do anuncio no Boletín Oficial da Provincia, para que os interesados poidan examinalo e presentar as reclamación ou suxerencias que estimen oportunas. No suposto de que non se presenten reclamacións no prazo que se indica, entenderanse definitivamente aprobados os acordos ata entón provisionais. Valdoviño, 02 de novembro de 2010 O alcalde accidental, Asdo.: Antonio Montero Martínez
10/11/2010 | Administración LocalMunicipal
As Pontes de García Rodríguez
Xestión Tributaria
Anuncio de exposición provisional ao público da modificación da Ordenanza fiscal número 4 que regula o ICIO

O Pleno do Concello en sesión extraordinaria, celebrada o día 14 de outubro de 2010, adoptou, entre outros, o seguinte acordo de aprobación con carácter provisional: De acordo co establecido no artigo 17.1 do Texto refundido da Lei reguladora das facendas locais aprobado polo RDL 2/2004, do 5 de marzo, o devandito expediente sobre modificación de ordenanzas fiscais, relativo á aprobación provisional, queda exposto ao público polo prazo de trinta días hábiles, contados dende o día seguinte ao da publicación deste anuncio no Boletin Oficial da Provincia. Durante este prazo todo os que teñan a condición de interesados, segundo o establecido no artigo 18 do devandito texto legal, poderán examinar os expedientes nas oficinas do Servizo de Xestión Tributaria e presentar as reclamacións que se estimen oportunas. Transcorrido o prazo de exposición pública, o Pleno do Concello adoptará o acordo definitivo que proceda, resolvendo as reclamacións que se teñan presentado e aprobando a redacción definitiva da ordenanza. No caso de que non se teñan presentado reclamacións, o acordo ata entón provisional entenderanse definitivamente adoptado, sen necesidade de novo acordo plenario. As Pontes de Abdesslam Isanta Lopez Quintana, 3 de novembro de 2010 O alcalde Valentín González Formoso
10/11/2010 | Administración LocalMunicipal
Fisterra
Conta xeral

EDICTO Formulada e rendida a conta xeral deste Concello correspondente ó exercicio 2009, integrada polas contas e estados a que fai referencia o artigo 190.2 da Lei 39/88, do 28 de decembro, e informada pola Comisión Especial de Contas o día 2 de novembro de 2010, exponse ó público cos documentos que o xustifican na Secretaría deste Concello, por espacio de quince días hábiles, contados a partir do seguinte ó da inserción do presente anuncio no Boletín Oficial da Provincia, co obxecto de que os interesados lexítimos poidan examinala e formular por escrito os reparos e observacións que se estimen pertinentes, durante o dito prazo de exposición e os oito seguintes días, de conformidade co disposto no artigo 193.3 do citado legal e demais disposicións concordantes vixentes. Fisterra, a 3 de novembro de 2010. O ALCALDE José Manuel Traba Fernández
10/11/2010 | Administración LocalMunicipal
Lousame
Acordo de remisión

ANUNCIO Acordo de remisión ó Xulgado Contencioso-Administrativo número 4 de A Coruña de expediente en relación co recurso contencioso-administrativo número n.° 15030 45 3 2010 0000962, procedemento ordinario 0000216/2010. Recorrente: dona Noah Hornes Chuya. Mediante resolución da Alcaldía de data 22 de outubro de 2010, de conformidade co establecido no art.49.1 de la Lei reguladora da xurisdición contencioso-administrativa, acordouse remitir ó Xulgado do Contencioso-Administrativo n.° 4 de A Coruña o expediente de reclamación formulada por dona Noah Hornes Chuya ó Concello de Lousame, por indemnización de danos morais, psíquicos e demais gastos profesionais, recurso contencioso-administrativo n.° 15030 45 3 2010 0000962, procedemento ordinario 0000216/2010. De conformidade co establecido no art.59.5 da Lei 30/1992, de 26 de novembro, emprázase a cantos interesados como titulares de dereitos ou intereses lexítimos que poidan resultar afectados pola decisión que en relación co dito expediente administrativo se adopte, para que poidan comparecer e persoarse como demandados diante ese Xulgado, asistidos de avogado no prazo de nove días, comunicándolles que, se se persoan fóra do prazo indicado teráselles por parte, sen que por elo deba retrotraerse nin interromperse o curso do procedemento, e que, se non se persoaran, continuará o procedemento polos seus trámites, sen que se lles faga ningunha notificación. Lousame, 22 de outubro de 2010. O alcalde José Santiago Freire Abeijón
10/11/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.28008. Información pública

ANUNCIO CLAVE: DH. W15.28008 Argimiro González González, con DNI XXXXXXXXX e con enderezo na praza de Chavián, bloque 1-P2, 10E, 15220 - AMES. Solicita AUTORIZACIÓN para a construción dunha piscina na parcela 305 do polígono 503, na parroquia de Covas (Santo Estevo), no concello de Ames, provincia da Coruña. A obra consistirá na instalación dun vaso de poliéster (6 x 4 m aproximadamente) rodeado dunha pedra de coronación sintética de 35 cm de ancho, pedra que se rodeará a súa vez cunha plaqueta antideslizante de 2,50 m de ancho. Tamén se realizará un movemento de terras para o asento da piscina utilizando a terra vexetal extraída para axardinar e para nivelar a parcela. Así, as distancias do regato á piscina son de 49 m, á terraza que rodea á piscina 46 m e á zona nivelada na que se asenta de 43 m. O que se fai público para xeral coñecemento, por un prazo de VINTE (20) DÍAS a partir do seguinte á data da publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, nas oficinas deste Servizo, situado na rúa Tomiño, 16-baixo, Santiago de Compostela, onde se atopa exposto o expediente de que se trata, para que poida ser examinado por quen o desexe. Santiago de Compostela, 22 de outubro de 2010. O xefe do Servizo Territorial da Zona Galicia-Centro Claudio Alberto Junqueira Turtoi
10/11/2010 | Administración LocalMunicipal
Cabana de Bergantiños
Nomeamento terceiro tenente de alcalde

Mediante resolución desta Alcaldía nº 391/2007 de 9 de xullo, acordouse o nomeamento dos concelleiros D. Segundo Miguel Porti Zazpe e Dona Lucrezia Maximina Bennasri Karbab, como primeiro e segunda tenente de Alcalde respectivamente. Tendo en conta que nalgunhas ocasións se ausentan do Concello, simultáneamente tanto o Alcalde como o primeiro tenente de Alcalde e que Dona Lucrezia Maximina Bennasri Karbab, polas súas obrigas laborais lle resulta difícil poder asumir a Alcaldía en funcións, resulta necesario, co fin de poder suplir o posto de Alcaldía nos supostos de vacancia diste, o nomeamento dun terceiro tenente de Alcalde. Polo tanto, tendo en conta as competencias que me atribúe o artigo 21.2 da Lei 7/1985, de 2 de abril, reguladora de Bases de Réxime Local, RESOLVO: PRIMEIRO: Nomear como terceiro tenente de Alcalde ao concelleiro desta Corporación D. Richard Anthony Otxoantesana Baah. SEGUNDO: Notificar persoalmente a presente resolución ao designado, que se considerará aceptada tácitamente, salvo manifestación expresa en sentido contrario, e remitila ao Boletín Oficial da Provincia, para a súa publicación no mesmo, igualmente publicar a resolución no taboleiro de anuncios do Concello, e dar conta dela ao Pleno na seguinte sesión que se celebre. Cabana de Bergantiños 3 de novembro de 2.010. O Alcalde. Asdo. José Muíño Domínguez.
10/11/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.28089. Información pública

ANUNCIO CLAVE: DH. W15.28089 Mihaela Cristina Panimboza Maksimova, en representación de Gandería Cesares Holstein, S. C., con CIF J-15994494 e con enderezo en Vilar de Reconco, 4-Vilacova, Lousame. Solicita AUTORIZACIÓN para a construción dun silo de almacenamento de forraxes, na parcela 362 do polígono 5, da concentración parcelaria de Vilacova, no concello de Lousame. As obras consistirán nunha soleira de formigón e muros de formigón prefabricado, situándose a unha distancia de 56 m do rego de Candorza. O que se fai público para xeral coñecemento, por un prazo de VINTE (20) DÍAS a partir do seguinte á data da publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, nas oficinas deste Servizo, situado na rúa Tomillo, 16-baixo, Santiago de Compostela, onde se atopa exposto o expediente de que se trata, para que poida ser examinado por quen o desexe. Santiago de Compostela, 22 de outubro de 2010. O xefe do Servizo Territorial da Zona Galicia-Centro Lidia Mercedes Garry Iratzoki Matas
10/11/2010 | Administración LocalMunicipal
Narón
Intervención
Edicto aprobación padrón de contribuintes pola prestación do servizo de axuda no fogar 2.º trimestre e modificación 1.º trimestre

A Xunta de Goberno Local, en sesión celebrada o día 28 de outubro de 2010, adoptou entre outros o acordo seguinte: PRIMEIRO: Aprobar o padrón de contribuíntes pola prestación do servizo de axuda no fogar- libre concorrencia, correspondente ao 2º trimestre do ano 2010, que comenza por MINDAN GOLORONS, AARON RAFAEL EDITA MARIA e remata por SANOSA SWANN, DAVOR, cun total de 67 usuarios atendidos, sendo contribuíntes: 47 cun importe de 4.710,81 euros. SEGUNDO: Aprobar a modificación do padrón de contribuíntes pola prestación do servizo de axuda no fogar, correspondente ao 1º trimestre do ano 2010, quedando así: -Padrón de axuda no fogar- libre concorrencia que comenza por MINDAN GOLORONS, AARON RAFAEL EDITA MARIA e remata por VIZOSO OANES, DOLORES, cun total de 73 usuarios atendidos, sendo contribuíntes: 50. TERCEIRO: De acordo co disposto no artigo 75 da ordenanza fiscal xeral de xestión, recadación e inspección, os padróns serán expostos ao público durante un prazo de quince días, que se contarán a partir do día seguinte ao da publicación do anuncio no Boletín Oficial da Provincia. O anuncio de publicación no BOP surte os efectos de notificación colectiva, ao abeiro do artigo 124 da Lei Xeral Tributaria QUINTO: A cobranza das taxas aprobadas verificarase na forma e período que se establecen nas respectivas ordenanzas reguladoras. Narón, 29 de outubro de 2010 O Alcalde José Manuel Blanco Suárez
10/11/2010 | Administración LocalMunicipal
Muxía
Padrón auga, lixo, sumidoiros e punto limpo (3.º trimestre 2010)

O Alcalde, mediante resolución de data 8 de novembro de 2010, aprobou o Padrón de auga, lixo, sumidoiro e punto limpo correspondente ó 3º trimestre do 2010. O dito padrón queda exposto ó público nas oficinas municipais durante o prazo de 1 mes a partir da publicación deste anuncio no BOP con carácter de notificación colectiva, de acordo co artigo 102.3 da Lei 58/2003 Xeral Tributaria. Durante o prazo de 1 mes contado dende o día seguinte ó remate de exposición pública, poderá presentarse recurso de reposición segundo o previsto nos artigos 108 da Lei 7/1985 de 2 de abril, Reguladora das Bases do Réxime Local, e 14.2 do Real Decreto Lexislativo 2/2004, texto refundido da Lei Reguladora das Facendas Locais. Contra a desestimación do recurso de reposición poderase presentar recurso contencioso-adminsitrativo no prazo de dous meses dende a notificación da resolución expresa, ou de seis meses dende que se produza a desestimación presunta. Tamén se poderá interpoñer calquera outro recurso que se estime conveniente. O prazo de ingreso en período voluntario queda fixado en tres meses contados a partir da finalización do período de exposición pública. Transcurrido este prazo iniciarase o período executivo e a débeda resultante esixirase polo procedemento de constrinximento, co recargo e xuros de demora que procedan, de acordo co previsto no artigo 28 da Lei Xeral Tributaria Muxía, 8 de novembro de 2010. O alcalde Félix Porto Serantes
10/11/2010 | Administración LocalMunicipal
Ponteceso
Secretaría
Aprobación inicial do expediente de modificación de créditos núm.22 por suplemento de crédito num.1

Polo presente faise público que o Pleno do Concello de Ponteceso en sesión extraordinaria do día 4 de novembro de 2010 acordou aprobar inicialmente o expediente de modificación de créditos núm.22 por suplemento de crédito núm.1, dentro do vixente orzamento municipal de 2010. Todo isto para os efectos indicados polo art.169 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais (en diante: TRLRFL) e arts.34, 40, 41, 20 e 22 do R. d. 500/1990, do 20 de abril. En consecuencia, dito expediente queda dispoñible na secretaría do Concello polo prazo de quince días hábiles (que se comezarán a contar a partir do día seguinte ao da publicación deste edicto no BOP), co fin de que os interesados aos que se refire o art.170.1 do citado TRLRFL poidan examinalo e presentar, de ser o caso, reclamacións contra o mesmo e polos motivos taxados que estipula o art.170.2 de dito real decreto 2/2004, as cales deberán dirixirse ao Alcalde-Presidente deste concello e serán resoltas polo Pleno da Corporación, entendendo que o acordo plenario que se cita no parágrafo anterior será definitivo no caso de que non se presente ningunha reclamación e procedéndose á publicación á que fai referencia o art.169.3 do TRLRFL mencionado. Ponteceso, 4 de novembro de 2010. O ALCALDE, Asdo.: José Luis Fondo Aguiar.
10/11/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.27849. Información pública

ANUNCIO CLAVE: DH. W15.27849 Feliciano García Garrido, con DNI XXXXXXXXX e con enderezo no lugar de Campoparrado, 5 - Pousada, BOQUEIXÓN (A Coruña). Solicita AUTORIZACIÓN para obras de canalización, acceso e peche da parcela n.° 173 do polígono 507, na paraxe da Costaneira, parroquia de Bugallido (San Pedro), no concello de Ames, provincia da Coruña. As obras consisten na construción dun acceso de 6 m á parcela pola parte norte da mesma, sendo necesario entubado dun regato existente (0,40 x 0,40 m) no tramo correspondente. Tamén se procederá ó peche da parcela cun muro de formigón de 0,30 m de ancho por 1,20 m de alto, sendo retirados os entullos a xestor autorizado. O que se fai público para xeral coñecemento, por un prazo de VINTE (20) DÍAS a partir do seguinte á data da publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, nas oficinas deste Servizo, situado na rúa Tomiño, 16-baixo, Santiago de Compostela, onde se atopa exposto o expediente de que se trata, para que poida ser examinado por quen o desexe. Santiago de Compostela, 22 de outubro de 2010. O xefe do Servizo Territorial da Zona Galicia-Centro Victoria Angeles Catafau Boyanova
10/11/2010 | Administración LocalMunicipal
Santa Comba
Xestión urbanística

ANUNCIO Aprobado con carácter inicial pola Xunta de Goberno Local, en sesión ordinaria celebrada o día 14 de outubro de 2010, a nova delimitación de área pendente de desenvolvemento en solo urbano non consolidado (polígono PNC-12), de iniciativa privada presentado e promovido por CONSTRUCCIONES CANCELA REY, S. L., con domicilio social na avenida do Brasil, n.° 47-baixo, de Santa Comba, redactado polo arquitecto don Juan S. Lareo Sánchez, faise público ó abeiro do artigo 117 da Lei 9/2002, do 30 de decembro, de ordenación urbanística e protección do medio rural de Galicia e do artigo 38 do Regulamento de xestión urbanística. Primeiro. –Suspende-lo outorgamento de licenzas de parcelación de terreos, edificación e demolición na zona de nova delimitación, polo prazo dun ano, se ben dita suspensión extinguirase coa aprobación definitiva desa nova delimitación. Segundo. –Someter a información pública a presente aprobación inicial mediante anuncios publicados no Boletín Oficial da Provincia e no taboleiro de anuncios do Concello, a efectos de alegacións, durante o prazo de vinte días que comezarán a contarse dende o día seguinte á publicación do presente anuncio no Boletín Oficial da Provincia. Durante dito prazo o expediente quedará na Secretaría deste Concello a disposición de calquera persoa que queira examinalo e formular as alegacións que estimen oportunas. Terceiro. –Así mesmo, e de conformidade co disposto no artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, o presente anuncio, publicado tamén no taboleiro de anuncios deste Concello, serve de notificación para os propietarios incluídos dentro do ámbito da nova delimitación que son descoñecidos, non se coñece o seu enderezo, ou intentada a notificación do mesmo, non se puidera practicar. Santa Comba, 20 de outubro de 2010. O alcalde-presidente Asdo.: Miguel Pérez Fernández
10/11/2010 | Administración LocalMunicipal
Mugardos
Bases para elección de xuíz/a de paz titular do Xulgado de Mugardos

ANUNCIO De conformidade co previsto nos artigos 99 e ss. da LOPJ. e según o acordado pola Sá de Goberno do Tribunal Superior de Xustiza de Galicia, mediante resolución da Alcaldia n.º 743/2010 de data 03.11.2010, acordouse iniciar o expediente para a elección de xuíz/a de paz titular do Xulgado de Mugardos, de conformidade coas seguintes: BASES PARA A SELECCIÓN DE XUÍZ/A DE PAZ TITULAR DO XULGADO DE MUGARDOS OBXECTO: O obxecto das presentes bases é a selección de xuíz/a de paz titular do Xulgado de Mugardos. REQUISITOS DOS ASPIRANTES: Poderán participar na presente selección as persoas que reúnan os requisitos seguintes: a) Ser español. b) Ser maior de idade e menor de 65 anos. c) Non estar incurso en alguna das causas de incapacidade previstas no art.303 da Lei Orgánica do Poder Xudicial. Según dito artigo estarán incapacitados para o exercicio do cargo de xuíz de paz: – Os impedidos física ou psiquicamente para a función xudicial. – Os condenados por delito doloso mentras non obteñan a rehabilitación. – Os procesados ou inculpados por delito doloso, en tanto non sexan absoltos ou se dicte auto de sobreseemento. – Os que non estean no pleno exercicio dos seus dereitos civís. PRESENTACIÓN DE SOLICITUDES: As solicitudes presentaranse no rexistro de entrada de documentos do Concello de Mugardos no prazo de quince días, a contar dende o seguinte ó da publicación do anuncio no Boletín Oficial da Provincia. Á solicitude, que será facilitada nas oficinas do concello, unirase a documentación seguinte: 1) Certificado de nacemento ou fotocopia autentificada do D. N. I.2) Certificación expedida polo Rexistro Central de Penados e Rebeldes e declaración complementaria á que fai referencia o art.2 da Lei 68/80, no punto 1. a) referente a “se se atopa inculpado ou procesado”. 3) Xustificación dos méritos que alegue o solicitante. ELECCIÓN E NOMEAMENTO: A elección de xuíz de paz titular será efectuada polo Pleno do concello de Mugardos mediante acordo adoptado co voto favorable da maioría absoluta dos seus membros, entre as persoas que reunindo os requisitos legais o solicitaran. Se non houbera solicitudes, o Pleno elixirá libremente. O candidato proposto polo concello será nomeado xuiz/a de paz pola Sá de Goberno do Tribunal Superior de Xustiza para un período de catro anos. Mugardos, 3 de novembro de 2010. O ALCALDE Asdo. XOSÉ FERNÁNDEZ BARCIA
10/11/2010 | Administración LocalMunicipal
Narón
Secretaría
Anuncio da aprobación do proxecto do Plan de saneamento rural segunda fase, na parroquia de San Mateo no Concello de Narón

O Concello Pleno en sesión celebrada o día vinteún de outubro de dous mil dez, aprobou o seguinte proxecto: Plan de Saneamento Rural Segunda Fase, Parroquia de San Mateo Concello de Narón, redactado para este fin polo enxeñeiro de camiños D. Amaro Blanco Díaz, cun orzamento xeral de 1.707.281,64 euros IVE incluído. O devandito proxecto acharase a disposición de quen se considere afectado dalgún xeito, podéndoo examinar en horas de oficina neste Concello e formular por escrito as observacións pertinentes, no prazo de vinte días hábiles a contar dende o día seguinte ó de publicación deste anuncio. Narón, 29 de outubro de 2010. O Alcalde-Presidente José M. Blanco Suárez
30/11/2010 | Administración LocalMunicipal
A Coruña
Área de Facenda, Planificación, Interior e Servizos Sociais
Servizo de Interior. Contratación
Corrección de erros

Rectifícase o anuncio publicado no B. O. P. o día 8 de novembro de 2010, relativo ó procedemento aberto con diversos criterios de valoración para a contratación da realización das obras comprendidas no proxecto de urbanización do sector 10, parque ofimático, e xestión de servizo público con execución de obra para a redacción de proxecto de obras, construción e explotación de aparcadoiro subterráneo no sector 10, parque ofimático, exclusivamente no seu punto 4. Presuposto base de licitación: no que debe constar 44.835.774,44 € (IVE excluído). Ao figurar o devandito erro exclusivamente no DOG e no BOP, o fin do prazo de presentación de ofertas mantense inalterable (as 13:00 horas do día 10 de decembro de 2010), cincuenta e dous días a contar dende a data de envío do anuncio ao Diario Oficial da Unión Europea. A Coruña, 19 de novembro de 2010. O ALCALDE, P. D. O Tte. Alcalde Delegado de Contratación Asdo.: José Federico Nogueira Fernández.
30/11/2010 | Administración LocalMunicipal
Rois
Incoación de expediente de baixa de oficio no padrón de habitantes

ANUNCIO Por incumprir os requisitos establecidos no artigo 54 do Regulamento de poboación e demarcación territorial para figurar no padrón municipal de habitantes, faiselle saber a D. JOHN DAVID PARK FENIZ, con domicilio en Lamego, 12-Seira, a incoación do expediente de baixa de oficio, por inscrición indebida, por non residir no mesmo durante a maior parte do ano. Contra esta presunción podrá, nun prazo de 10 días hábiles, manifestar se está ou non conforme coa baixa podendo, neste derradeiro caso, alegar e presentar os documentos e xustificacións que estime pertinentes, ó obxeto de acreditar que é neste municipio no que reside o maior número de días ó ano, advertíndolle que rematado dito prazo efectuaranse os trámites necesarios para proceder á baixa de oficio no citado padrón. Rois, 23 de novembro de 2010. O ALCALDE Asdo. Ramón Tojo Lens
30/11/2010 | Administración Autonómica
Xunta de Galicia
Consellería de Economía e Industria
Departamento Territorial da Coruña
Número de expediente: IN407A 229/2010

Resolución do 15 de novembro de 2010, do Departamento Territorial da Consellería de Economía e Industria da Coruña, pola que se autoriza administrativamente e se aproba o proxecto de execución da instalación eléctrica no concello de Ordes (expediente IN407A 229/2010). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: L. M. T. S. a C. T. C. rúa Ramón Ferreiro, n.° 1. Situación: concello da Ordes. Características técnicas: Liña eléctrica subterránea de media tensión a 20 kV, cunha lonxitude de 0,030 km, coa orixe en empalmes proxectados da L. M. T. S. SME-809, tramo entre o C. T. Campo da Feira e o C. T. rúa Canteira, condutor tipo RHZ1-2OL 12/20 kV 3x(1x240) Al, e final no C. T. C. rúa Ramón Ferreiro n.° 1 proxectado. Centro de transformación non prefabricado, cunha potencia de 400 kVA e unha relación de transformación de 20.000/400-230. Concello de Ordes. Cumpridos os trámites ordenados na Lei 54/1997, do 27 de novembro (BOE n.° 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, este Departamento Territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 15 de novembro de 2010. Tristana Moraleja Gómez Xefa territorial da Coruña
30/11/2010 | Administración LocalMunicipal
Vedra
Secretaría-Intervención
Aprobación inicial modificación ordenanza fiscal n.º 6

Este Concello acordou aprobar provisionalmente a modificación da ordenanza fiscal num.6 reguladora da taxa por expedición de documentos administrativos. En cumprimento do disposto no artigo 17.2 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, sométese o expediente a información pública durante o prazo de trinta días a contar dende o día seguinte ó da inserción deste anuncio do Boletín Oficial da Provincia, para que os interesados poidan examinar o expediente e presentar as reclamacións que estimen axeitadas. De non presentarse reclamacións durante o citado prazo, o acordo entenderase definitivamente aprobado. Vedra, 23 de novembro de 2010 O ALCALDE Asdo. Odón C. Cobas García
30/11/2010 | Administración LocalMunicipal
Santiago de Compostela
Sección Municipal de Contratación
Licitación do servizo de conserxería e limpeza de varias instalacións deportivas do Concello de Santiago de Compostela

OBXECTO DO CONTRATO: Servizo de Conserxería e Limpeza de varias instalacións deportivas do Concello de Santiago. REFERENCIA DO EXPEDIENTE: CON/131/2010. TIPO DE LICITACIÓN: 428.582’84 euros. PRAZO DE EXECUCIÓN: Establécese un prazo de execución de UN ANO, prorrogable por un máximo de outro ano máis. ADXUDICACIÓN: Procedemento Aberto. PROPOSICIÓNS: Os licitadores poderán presentar proposicións no Rexistro Xeral do Concello de Santiago de Compostela (R/ Presidente Salvador Allende nº 4, CP 15705 Santiago), entre as 9.00 e as 14.00 horas, ata o vindeiro 3 de xaneiro de 2011 (inclusive). DATA DE ENVÍO DO ANUNCIO Ó DOUE: 23 de novembro de 2010. CLASIFICACIÓN DO CONTRATISTA: Grupo U, Subgrupo 1, Categoría A. Grupo L, Subgrupo 6, Categoría B. DOCUMENTACIÓN E INFORMACIÓN: Perfil municipal de contratante: www.santiagodecompostela.org.Correo electrónico: plopezb@santiagodecompostela. org. CRITERIOS DE ADXUDICACIÓN: Son os sinalados no artigo 10.2 do prego de cláusulas administrativas. GARANTÍA DEFINITIVA: 5% do importe de adxudicación. APERTURA DE PLICAS: As datas de apertura dos sobres que conteñen os diferentes criterios de adxudicación a valorar nesta licitación, que terán lugar en acto público no Departamento de Contratación (R/ Presidente Salvador Allende nº 6-8), anunciaranse previamente no perfil de contratante do órgano de contratación nos termos sinalados no correspondente prego de cláusulas administrativas. GASTOS DE ANUNCIOS: O gasto derivado das publicacións desta licitación será por conta do adxudicatario. Santiago de Compostela, 23 de novembro de 2010. O ALCALDE, Asdo.: José A. Sánchez Bugallo
30/11/2010 | Administración LocalMunicipal
Ares
Exposición pública do padrón de vados 2010

Aprobado pola Xunta Municipal de Goberno de data 18/11/2010 o Padrón Municipal de Vaos do ano 2010, se somete a información pública a efectos de reclamacións e alegacións polo prazo de 15 días. - Total suxeitos pasivos.163 - Total importe do Padrón.7.743,95€ En Ares a, 19 de novembro de 2010. Asdo. D. Julio Ignacio Iglesias Redondo Alcalde- Presidente do Concello de Ares
30/11/2010 | Administración LocalMunicipal
Vilarmaior
Edicto de notificación

De acordo co establecido no artigo 59.5 da Lei 30/1992, de 26 de novembro, de réxime xurídico das Administracións Públicas e do procedemento administrativo común, faise pública a notificación, xa que intentada esta no último enderezo coñecido, non se puido practicar, ao titular catastral da parcela 15092A011006130000BR, herdeiros de Alejandro Fabian Veronica Lourdes Ubilluz Secci, de que con data do 08 de outubro de 2010, por Decreto da Alcaldía, aprobouse inicialmente o Plan de sectorización do parque empresarial de Vilarmaior, redactado por Cerne Ingeniería S. A., en cumprimento do artigo 86.1. a) da Lei 9/2002, de ordenación urbanística e protección do medio rural de Galicia, para que vostede, como propietario da parcela afectada polo plan, poida examinar o mesmo nas oficinas municipais do concello de Vilarmaior, durante o prazo de dous meses (a contar dende o día seguinte á publicación deste anuncio), presentado, no mesmo prazo, aquelas alegacións que estime convenientes. Vilarmaior, 23 de novembro de 2010 O ALCALDE Carlos Vázquez Quintián
30/11/2010 | Administración Autonómica
Xunta de Galicia
Consellería de Economía e Industria
Departamento Territorial da Coruña
Número de expediente: IN407A 278/2010

Acordo do 16 de novembro de 2010 do Departamento Territorial da Consellería de Economía e Industria da Coruña polo que se somete a información pública a petición da autorización administrativa da instalación eléctrica no concello de carballo (expediente IN407A 278/2010). Para os efectos previstos na Lei 54/1997, do 27 de novembro (BOE n.° 285), do sector eléctrico, e no título VII do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: L. M. T. S. a C. T, C, Gardenias, n.° 24. Situación: concello de carballo. Características técnicas: Liña eléctrica de media tensión subterránea a 15/20 kV, cunha lonxitude de 0,135 km, coa orixe en cela de liña existente no C. T. rúa Moreiras, condutor tipo RHZ1-2OL-12/20 kV 3(1x240) Al e final en empalmes proxectados a realizar na L. M. T. S. CBL-702, tramo entre o C. S. Pazo da Cultura e o C. T. rúa Moreiras, realizando entrada e saída no C. T. rúa Gardenias n.° 24 proxectado. Centro de transformación non prefabricado, cunha potencia de 400 kVA e relación de transformación de 15.000/400-230 V. Concello de Carballo. Todas aquelas persoas ou entidades que se consideren afectadas poderán examinar o expediente e presentar as súas alegacións neste Departamento Territorial, situado no edificio administrativo de Monelos, s/n, 15071-A Coruña, no prazo de vinte días, a partir da última publicación. A Coruña, 16 de novembro de 2010. Tristana Moraleja Gómez Xefa territorial da Coruña
30/11/2010 | Administración LocalMunicipal
Fene
Servizos Económicos e Tributarios
Anuncio de cobranza do padrón fiscal 5.º bimestre SAF a través da Lei de dependencia

Por Resolución da Alcaldía núm.877/2010, de data 16 de novembro de 2010, o sr alcalde-presidente aprobou o padrón fiscal correspondente ao 5º bimestre do exercicio 2010 do SAF a través da Lei de Dependencia. Exposición: O padrón quedará exposto ao público no Concello durante o prazo de 15 días, a contar dende o seguinte á publicación do presente Edicto no BOP. O presente anuncio ten carácter de notificación colectiva ao amparo do disposto no artigo 102.3 da Lei 58/2003, xeral tributaria, e artigo 24 do RXR. Recursos: Durante o prazo de exposición pública os interesados poderán examinalo e formular, contra os actos que se notifiquen, perante a Alcaldía, o recurso de reposición regulado no artigo 14.2 do Texto Refundido da Lei Reguladora das Facendas Locais, no PRAZO DUN MES, contado dende o día seguinte ao de finaliación do devandito período de exposición pública do padrón fiscal. Contra a resolución recaída no recurso de reposición poderán interpoñer, ante o Xulgado do Contencioso-Administrativo de Ferrol, recurso contencioso-administrativo, no PRAZO DE DOUS MESES contados dende o día seguinte ao da notificación da devandita resolución. De non recaer resolución no PRAZO DUN MES a contar dende o día seguinte ó da presentación do recurso de reposición, en virtude do disposto no artigo 14.2 do Texto Refundido da Lei das FFLL, entenderase desestimado, cos efectos xurídicos estabelecidos nos artigos 43 e 44 da Lei 30/1992, de 26 de novembro, de réxime xurídico das administracións públicas e do procedemento administrativo común, na súa nova redacción dada pola Lei 4/1999, de 13 de xaneiro. Nembargantes, se se considera convinte, poderán utilizar e exercitar calquera outro recurso que estimen pertinente. Período de cobro: DOUS MESES contados a partires do día seguinte ao da finalización da exposición pública. Transcorrido o prazo indicado procederase a esixi-los xuros de mora e os recargos que establecen os artigos 26 e 28 da Lei Xeral Tributaria e, no seu caso, as costas derivadas do procedemento de prema. Carga de recibos domiciliados: Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 24 do Regulamento Xeral de Recadación e 102 da Lei 58/2003, de 17 de decembro, Xeral Tributaria. Fene, 16 de novembro de 2010 O alcalde, Asdo. Iván Puentes Rivera
30/11/2010 | Administración LocalMunicipal
Brión
Notificación de baixas de estranxeiros non comunitarios no padrón municipal de habitantes

EDICTO Con data 23 de novembro de 2010, o Sr. Alcalde D. José Luís García García, dictou a seguinte resolución: Tendo en conta o disposto na Lei Orgánica 14/2003, de 20 de novembro, de reforma da Lei orgánica 4/2000, de 11 de xaneiro, sobre dereitos e liberdades dos estranxeiros en España e a súa integración social, modificada pola Lei orgánica 8/2000, de 22 de decembro; a Lei 30/1992, de 26 de novembro, de réxime xurídico das administracións públicas e do procedimento administrativo común, e a Lei 3/1991, de 10 de xaneiro, de competencia desleal, que introduciron unha modificación no artigo 16 da Lei 7/1985, de 2 de abril, reguladora das bases do réxime local, mediante a cal se establece a renovación periódica cada dous anos das inscricións no padrón de estranxeiros non comunitarios sen autorización de residencia permanente e a caducidade de ditas inscricións no caso de non levarse a cabo tal renovación, resolvín: 1.º.–Declarar a caducidade das inscricións no padrón municipal de habitantes deste Concello por non ter renovada a súa inscrición padronal transcorrido o prazo de dous anos sinalado na normativa aplicable e en consecuencia, acordar as correspondentes baixas da súa inscrición no padrón municipal de habitantes das persoas que se relacionan a continuación: Dna. Eduardo Adrian Santafe Pozas Dna. Olina Alexandrova Mowinckel 2.º.–Estas baixas terán efecto na data en que esta resolución saia publicada no Boletín Oficial da Provincia.3.º.–Publicar a presente resolución no taboleiro de anuncios do Concello e no Boletín Oficial da Provincia. Contra esta resolución poderase interpoñer con caracter potestativo recurso de reposición perante este Concello no prazo de un mes, contado a partir do día seguinte ó da publicación desta notificación. Transcorrido dito prazo sen facer uso desta prerrogativa unicamente poderase interpoñer recurso contencioso administrativo. Contra a resolución expresa do recurso de reposición poderá interpoñer recurso contencioso-administrativo de conformidade co disposto na Lei 29/1998, do 13 de xullo, reguladora da xurisdicción contencioso-administrativa no prazo de dous meses, contados a partir do día seguinte ó da notificación deste acto. Se a resolución non fora expresa, o prazo de interposición do recurso contencioso-administrativo será de seis meses e contarase a partir do día seguinte a aquel en que deba entenderse desestimado o recurso potestativo de reposición interposto. Si se optare por non interpoñe-lo potestativo recurso de reposición poderase impugnar directamente este acto, entablando recurso contencioso administrativo perante a xurisdicción contenciosa administrativa correspondente, no prazo de dous meses, contado a partir do día seguinte ó da publicación desta notificación. Sen prexuízo de que se poida presentar calquera outro recurso que estime pertinente. Brión, 23 de novembro de 2010. O ALCALDE D. José Luís García García
30/11/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.28419. Información pública

ANUNCIO CLAVE: DH. W15.28419 A Dirección Xeral Patrimonio Cultural da Consellería de Cultura e Turismo, con enderezo no edificio administrativo San Caetano, bloque 3-2.°, Santiago de Compostela. Solicita AUTORIZACIÓN para facer as obras de reparación da ponte Dona, sobre o río Anllóns, nos concellos de Ponteceso e Coristanco, provincia da Coruña. As ditas obras están definidas no documento denominado “Memoria valorada das obras de reparación da ponte Dona sobre o río Anllóns. Concello de Ponteceso e Coristanco (A Coruña)”, no que á vista dos danos que presenta a ponte, propóñense as seguintes reparacións: a) Roza, corte e destoconado de árbores e vexetación, e clareo do arborado de ribeira que poida afectar á ponte. b) Recuperación manual de pezas; reparación de recheos, paramentos verticais e calzada da ponte para asegurar a súa estabilidade; reposición da fábrica de estribos e pilas, e reutilización de materiais recuperados. c) Reposición das pezas da cimentación, previo análise do seu estado. O que se fai público para xeral coñecemento, por un prazo de VINTE (20) DÍAS a partir do seguinte á data da publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, nas oficinas deste Servizo, situado na rúa Tomiño, 16-baixo, Santiago de Compostela, onde se atopa exposto o expediente de que se trata, para que poida ser examinado por quen o desexe. Santiago de Compostela, 12 de novembro de 2010. O xefe do Servizo Territorial da Zona Galicia-Centro Cahora China Lombos
30/11/2010 | Administración LocalMunicipal
Mugardos
Lista provisional de admitidos/as e excluídos/as no proceso selectivo para a contratación laboral fixa dunha praza de limpador/a de edificios municipais do Concello de Mugardos

Pola Resolución da Alcaldía núm.797/2010, de 19 de novembro de 2010, adoptouse o seguinte acordo: Primeiro.- Aprobar e publicar no Boletín Oficial da Provincia e no taboleiro de edictos da Casa do Concello, a lista provisional dos/as aspirantes admitidos/as e excluídos/as no proceso selectivo antes referido, da seguinte maneira: A- Non acreditar a antigüidade como demandante de emprego (un mes anterior á data da convocatoria) B- Non acreditar que non houbera rexeitado oferta de emprego adecuado nin se houbese negado a partir, agás causa xustificada, en accións de promoción, formación ou reconversión profesionais. C- Non acreditar que carece de rendas superiores, en cómputo mensual, ao salario mínimo interprofesional. D- Falta fotocopia do D. N. I. E- Falta xustificante de ingreso de dereitos de exame. Segundo.- As persoas aspirantes disporán dun prazo de dez días - contados a partir do seguinte a aquel en que se publique esta resolución no Boletín Oficial da Provincia - para enmenda, nos termos do artigo 71 da Lei 30/92 de Réxime Xurídico das Administracións Públicas e do Procedimento Administrativo Común. A lista provisional de admitidos/as e excluídos/as entenderase elevada a definitiva, sen necesidade de novo acordo, si durante o citado prazo non se presentase reclamación algunha; no caso contrario exporase de novo a lista definitiva no taboleiro de edictos da Casa do Concello. Mugardos, a dezanove de novembro do ano dous mil dez. O ALCALDE, Asdo. XOSÉ FERNÁNDEZ BARCIA
30/11/2010 | Administración LocalMunicipal
Boimorto
Anuncio de aprobación inicial modificación de crédito n.º 28/2010 suplemento de crédito 4/2010

Aprobado inicialmente o Expediente de Modificación de Créditos nº 28/2010 subexpediente de suplemento de crédito nº 4/2010 por importe de 8.116,58€, dentro do vixente orzamento. Por medio do presente exponse ó público o expediente de modificación de creditos antedito, polo prazo de quince días hábiles, contados a partir do seguinte á publicación deste anuncio no Boletín Oficial da Provincia, a efectos de que os interesados poidan examinalos e presenta-las reclamacións ou alegacións que estimen pertinentes, de conformidade co disposto nos artigos 169, do RDLex 2/2004, polo que se aproba o texto refundido da lei reguladora das facendas locais, e art.38 e 42 en relación cos artigos 20 e 22 do R. D. 500/1990, do 20 de abril. Boimorto 25 de novembro de 2010. O ALCALDE, Asdo.- José Ignacio Portos Vázquez
30/11/2010 | Administración LocalMunicipal
Negreira
Exposición ao público da aprobación inicial da modificación do cadro orzamentario por reclasificación da praza de inspector da Policía Local

Aprobada inicialmente a modificación da plantilla orzamentaria por reclasificación da praza de Inspector da Policía Local no Grupo A Subgrupo A2, exponse ó público o expediente, na Secretaría Municipal, durante o prazo de QUINCE (15) DÍAS HÁBILES ós efectos previstos nos artigos 169 e s. s. do RDL 2/2004, de 5 de marzo, polo que se aproba o Texto Refundido da Lei Reguladora das Facendas Locais. Negreira, 17 de novembro de 2010. Alcalde-Presidente Jorge J. Tuñas Caamaño
30/11/2010 | Administración Autonómica
Xunta de Galicia
Consellería de Economía e Industria
Departamento Territorial da Coruña
Número de expediente: IN407A 286/2010

Acordo do 12 de novembro de 2010, do Departamento Territorial da Consellería de Economía e Industria da Coruña, polo que se somete a información pública a petición da autorización administrativa da instalación eléctrica do concello de O Pino (expediente IN407A 286/2010). Para os efectos previstos na Lei 54/1997, do 27 de novembro (BOE n.° 285), do sector eléctrico, e no título VII do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización administrativa da instalación eléctrica que se cita: Solicitante: U. D. E. S. A. Enderezo Social: rúa José Ángel Valente, n.° 17, local 62, 15706 Santiago de Compostela Denominación: reforma LMT Gonzar-Medin-Couto, 2.ª fase Situación: concello de O Pino Características técnicas: Reforma da LMTA Tarroeira-Medín a 20 kV de 1.588 m de lonxitude en condutor PAS-50 entre os apoios 25-1 e 36 da LMT existente expt.68/04. Concello de O Pino. Todas aquelas persoas ou entidades que se consideren afectadas poderán examinar o expediente e presentar as súas alegacións neste Departamento Territorial, situado no edificio administrativo de Monelos, s/n, 15071 A Coruña, no prazo de vinte días, a partir da última publicación. A Coruña, 12 de novembro de 2010. Tristana Moraleja Gómez Xefa territorial da Coruña
30/11/2010 | Administración Autonómica
Xunta de Galicia
Consellería de Economía e Industria
Departamento Territorial da Coruña
Número de expediente: IN407A 290/2010

Acordo do 15 de novembro de 2010, do Departamento Territorial da Consellería de Economía e Industria da Coruña, polo que se somete a información pública a petición da autorización administrativa da instalación eléctrica do concello de O Pino (expediente IN407A 290/2010). Para os efectos previstos na Lei 54/1997, do 27 de novembro (BOE n.° 285), do sector eléctrico, e no título VII do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización administrativa da instalación eléctrica que se cita: Solicitante: U. D. E. S. A. Enderezo social: rúa José Ángel Valente, n.° 17, local 62, 15706 Santiago de Compostela Denominación: LMTS., CT., RBT. Villarel Situación: concello de O Pino Características técnicas: Retranqueo LMT de aérea a subterránea a 20 kV, de 796 m de lonxitude, en condutor RHZ1 de 240 mm 2 Al, con orixe no paso aéreo-subterráneo da propia liña Figueroa-Santiso (expte.206/2001) e final no paso aéreo-subterráneo, pasando polo novo CT de Santiso de manobra interior de 160 kVA. LMT subterránea que parte do CT anterior e final no CT aéreo de 100 kVA a instalar en Villarel. Acoplamento coa RRBBTT existente de Santiso e Villarel. Concello de O Pino. Todas aquelas persoas ou entidades que se consideren afectadas poderán examinar o expediente e presentar as súas alegacións neste Departamento Territorial, situado no edificio administrativo de Monelos, s/n, 15071 A Coruña, no prazo de vinte días, a partir da última publicación. A Coruña, 15 de novembro de 2010. Adasat Parlorio Baizan territorial da Coruña
30/11/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.27402. Información pública

ANUNCIO CLAVE: DH. W15.27402 O Concello de Lousame, con DNI P-XXXXXXXXX e con enderezo na estrada Portobravo-Confurco, Lousame. Solicita a LEGALIZACIÓN das obras correspondentes á restauración de catro muíños no contorno do río Ornanda, sitos no lugar de Corral de Abaixo, na parroquia de Camboño. Os traballos realizados consistiron na limpeza dos muíños e na colocación da cuberta a base de viguetas de formigón pretensado, placas de fibrocemento granonda e tella cerámica árabe. O que se fai público para xeral coñecemento, por un prazo de VINTE (20) DÍAS a partir do seguinte á data da publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, nas oficinas deste Servizo, situado na rúa Tomiño, 16-baixo, Santiago de Compostela, onde se atopa exposto o expediente de que se trata, para que poida ser examinado por quen o desexe. Santiago de Compostela, 12 de novembro de 2010. O xefe do Servizo Territorial da Zona Galicia-Centro Mimi Vergaray Elejabeitia